Správa súborov
 Súbory, ich vlastnosti a operácie

Súbor je pomenovaná kolekcia spolu súvisiacich dát uložená na pamäťovom médiu (disku, diskete, páske,...). Zodpovednosť za uloženie súboru v sekundárnej pamäti (mapovanie) preberá OS. Nie je možný priamy zápis do sekundárnej pamäti, len prostredníctvom súboru. Súbory vytvárajú logický pohľad na sekundárnu pamäť. 

Formát obsahu (štruktúra) súboru

Ak OS rozlišuje súbory podľa štruktúry, robí to najčastejšie podľa typu súboru. Štruktúra súboru je zaujímavá pre OS, ak podporuje viacero prístupových metód, ktoré sú určené typom súboru.
MS-DOS používa typy súborov v podstate len na rozlíšenie vykonateľných súborov (com-exe-bat). Aplikačné programy môžu mať svoje názvové konvencie (napr. Borland pascal očakáva súbor s príponou pas).

MS Windows to doviedol ešte ďalej asociáciami medzi súbormi (presnejšie, bohužiaľ, ich príponami) a programami. Táto metóda ale napr. nezabráni vytlačeniu binárneho (napr. exe) súboru.

UNIX nepoužíva typy súborov, len názvové konvencie (nevyžadované striktne), príp. magické čísla/sekvencie na začiatkoch súborov (na rozlíšenie napr. vykonateľného kódu ─ aj v DOSe)

Atribúty súboru

Sú to  vlastnosti ─ metadáta väčšinou  uložené mimo tela (obsahu)

súboru, typicky v adresári. Patria sem:

- názov. Každý OS má svoje pravidlá a konvencie na ich tvorbu.

- typ.

- umiestnenie. Fyzické umiestnenie na disku, dôležité pre OS,  menej pre používateľa.

- veľkosť. Je dôležité, že sa nepočíta, ale ukladá.

- ochrana. Špecifikuje práva prístupu k súboru (kto čo smie).

- časové údaje. Napr. dátum vytvorenia a poslednej modifikácie.

- vlastník. Väčšinou tvorca (ak nedelegoval vlastníctvo). Viažu  sa k nemu zvláštne prístupové práva.

Operácie so súbormi

Operácie so súbormi implementuje/poskytuje OS. Dôležité operácie sú:

- vytvorenie súboru (create), - zápis do súboru (write), - čítanie obsahu (read), - presun na zadanú pozíciu (seek), - vymazanie súboru (delete),- vymazanie obsahu (truncate).

Súbor, s ktorým sa práve pracuje, je otvorený (open), po ukončení práce sa uzavrie (close). OS musí mať prehľad o otvorených súboroch. V multiprocesovom prostredí môže byť súbor otvorený viackrát.

 Hlavné metódy prístupu k súborom

Sekvenčný prístup

Modeluje prístup k páske. Sme buď v režime čítania alebo zápisu. Operácie:

- v režime čítania: načítanie záznamu a prechod na ďaľší záznam,

- v režime zápisu: zápis na koniec súboru,

- previnutie súboru/pásky na začiatok,

- skok o limitovaný počet záznamov vpred/vzad.

Priamy prístup

Modeluje prístup k disku. Dáta sa v súbore chápu ako neštrukturovaný prúd entít (bytov, viet, ...) rovnakej dĺžky. Je možné súbežné čítanie a zápis (R/W). Povolené sú všetky operácie, pričom volania operácií obsahujú aj určenie pozície pre čítanie/zápis (inak sa emuluje sekvenčný prístup).

Iné prístupy

Väčšinou  spočívajú  v  tvorbe  dodatočnej  dátovej  štruktúry  ─ indexu, ktorý umožňuje rýchle vyhľadávanie podľa kľúča. Súbor pritom je uložený utriedene. Tieto prístupové metódy sa môžu implementovať aj  mimo OS na úrovni  aplikačného programu ─ napr. moderné databázové systémy na OS Unixovského typu pristupujú k diskovému subsystému priamo (nie prostredníctvom súborového systému) a implementujú svoje vlastné prístupové metódy.

Adresáre

Typický systém  súborov je obrovský ─  tisícky súborov, stovky MB pre jednoužívateľské domáce PC, rádovo viac pre servre bežnej siete. Také množstvo informácií musíme organizovať, aby sme udržali prehľad. Osvedčila sa hierarchická organizácia. V kontexte systémov súborov obyčajne existujú dve úrovne hierarchie:

1. Rozdelenie fyzických diskov na logické partície

(logické disky, minidisky) ─ jeden  disk je rozdelený na niekoľko partícií, ale aj partícia môže byť rozložená na niekoľkých diskoch. Používateľ vidí len logické disky a nestará sa o umiestnenie dát s výnimkou špecifických prípadov (niekedy potrebuje vedieť, že zapisuje na disketu alebo iné premiestniteľné médium).

2. Rozdelenie partícií na adresáre

Partícia obsahuje informáciu o umiestnení adresárov a súborov.

MS-DOS

pomenováva logické disky prefixom písmeno:, napr. A:, C:, ... Tento prístup má určité problémy: obmedzený počet partícií (26), netransparentnosť (pridaním partície sa môžu zmeniť názvy súborov v existujúcej partícii).

UNIX/Linux
začleňuje partície do hierarchie adresárov mechanizmom pripojenia (mounting): pripojením partície na adresár napr. /usr sa koreňový adresár partície "stotožní" s adresárom /usr a hierarchia adresárov pod koreňom partície je prístupná ako adresárový strom "pod" /usr. To znamená napr., že súbor /jozo/roman.doc na danej partícii je po pripojení prístupný pod názvom /usr/jozo/roman.doc.

Adresár

(directory) je dátová štruktúra obsahujúca informácie (väčšinou atribúty popisované  vyššie) o súboroch  uložených na partícii  ─ všeobecne nie o všetkých, len o súboroch patriacich do tohto adresára. Každý súbor patrí do nejakého adresára. 
Operácie s adresármi

- vyhľadanie súboru ─ nájsť info o súbore podľa jeho názvu, príp.  o skupine súborov s názvom vyhovujúcim vzorke (pripomeňme si  metaznaky *,? v UNIXe alebo MSDOSe: vzorka *.txt napr. označuje  všetky súbory s príponou txt),

- vytvorenie súboru ─ zápis novej info do adresára,

- vymazanie súboru ─ odstránenie info o súbore z adresára,

- vypísanie zoznamu súborov daného adresára ─ dir, ndir, ls.

- premenovanie súboru ─ nemenia sa atribúty ani obsah,

- navigácia v štruktúre adresárov,

- správa adresárov (vytváranie, mazanie, ...).

 Adresárové štruktúry

Jednoúrovňový adresár

Všetky súbory danej partície sú v jednom "plochom" adresári. Nevýhody: neprehľadnosť, problémy so zabezpečením jednoznačnosti názvov, hlavne ak partícia je zdieľaná viacerými používateľmi.

Dvojúrovňový adresár

Zvláštny adresár pre každého používateľa (pomenovaný podľa používateľa, napr. prihlasovacím menom), prípadne niekoľko ďaľších systémových adresárov. Plný názov súboru sa potom skladá z názvu  adresára a  názvu  súboru,  napr. jozo:roman.doc  ─ tzv. cesta k súboru (path). Plným názvom sa samozrejme odvolávame hlavne na súbory mimo nášho adresára. Problematický je ale prístup  k cudzím  súborom, t.j.  ich zdieľanie  ─ niektoré OS to  dokonca vylučujú. Ďaľší problém je v spúšťaní programov (hlavne systémových). Tie sú uložené v systémových adresároch a kvôli transparentnosti by bolo dobré, keby sme ich vedeli spustiť napísaním názvu bez plnej cesty: napísať ls namiesto /usr/bin/ls, ak napr. chceme zobraziť obsah adresára v OS UNIX. Na toto slúži pojem tzv. vyhľadávacej cesty (search path): zoznam adresárov, ktoré sa prehľadávajú pri hľadaní spustiteľného súboru.

Stromová štruktúra adresárov

Povolíme, aby adresáre mali podadresáre (subdirectory), čím sa vytvára orientovaný strom (adresár ukazuje na všetky svoje podadresáre). Implementačne to znamená len toľko, že aj adresár je súbor (aj keď špeciálny) a môže patriť do iného adresára. Dôležitá tu začína byť navigácia v hierarchickej štruktúre adresárov: v strome.

V každom momente sme v niektorom adresári: tzv. aktuálny adresár (current directory), ktorý môžeme zmeniť navigačným príkazom (cd v OS UNIX a MSDOS).

Štruktúra adresárov typu DAG

(orientovaný  acyklický  graf)  ─   typické  pre  UNIX.  Umožňuje zdieľanie súborov a podadresárov umiestnením odkazu na súbor do viacerých adresárov. V implementácii UNIXu sa toto rieši tak, že v adresári nie sú zapísané atribúty súboru, ale len názov a číslo tzv. i-uzlu (informačný uzol). Tento i-uzol potom obsahuje ďaľšie atribúty včítane info o umiestnení dát a samozrejme počtu odkazov na súbor. Zdieľať súbor znamená zdieľať i-uzol: vo viacerých adresároch môže byť súbor s rovnakým číslom uzla. Zaujímavá je otázka mazania súboru: pri viacerých odkazoch sa súbor nemaže, len sa zníži počet odkazov a k výmazu dôjde pri znížení počtu odkazov na 0. 
Prístupové práva

Prístupové práva k súboru určujú, kto čo smie s daným súborom urobiť, t.j. ktorí používatelia aké operácie majú nad súborom povolené. Tento odsek je modelovaný hlavne podľa OS UNIX, na konci spomenieme aj koncepcie Novell NetWare a WindowsNT.

Operácie pre súbor

Zahrňujú čítanie súboru, zápis do súboru a vykonanie súboru. Tradične sa tieto operácie označujú r, w a x (read, write, execute), absencia práva sa vyznačí v pozičnom zápise pomlčkou. Zložitejšie operácie sa dajú rozbiť na elementárne akcie a prístupové práva majú určené právami elementárnych akcií (kopírovať súbor znamená čítať jeden súbor a zapísať iný - neviem skopírovať súbor, ak ho neviem načítať).

Operácie pre adresár

Čítať  (r)  adresár  znamená  čítať  a  zobraziť  obsah  ─ zoznam

súborov: t.j. to, čo vykoná príkaz ls (dir pod MS DOS).

Zapisovať (w) do adresára znamená meniť obsah: vytvoriť nový súbor, premenovať alebo zmazať starý. Tento prístup dokonca umožňuje vymazať súbor. ktorého obsah neviem prečítať.

Vykonať (x) sa interpretuje ako právo vyhľadávať súbory a podadresáre adresára (ak nemám právo x pre adresár, nemôžem zmeniť aktuálny adresár na jeden z jeho podadresárov).

Osoba používateľa, ktorý akciu (operáciu) vykonáva je taktiež dôležitá.  Používateľ je  identifikovaný číslom  ─ tzv, useridom.

Môžeme rozlíšiť vlastníka súboru a ostatných (typicky menej práv). Toto delenie je ale príliš hrubé, neumožňuje napr. kontrolované zdieľanie a spoluprácu. Preto sa zaviedli skupiny používateľov a práva sa určujú pre vlastníka, vlastnícku skupinu a ostatných. Takouto skupinou napr. môže byť napr. MF2.

Unix

Ak používateľ jozo patrí do skupiny MF2 a vytvoril súbor zdrojak.pas (vlastník: jozo, vlastnícka skupina: MF2), potom informácie získateľné príkazom ls (zobraz obsah adresára) v OS UNIX môžu vyzerať takto:

-rw-rw-r-- jozo,mf2 3432 Jan 15, 1996 zdrojak.pas

Odzadu: názov, dátum posl. Modifikácie, veľkosť v bytoch, vlastnícka skupina, vlastník, práva pre ostatných(iba čitať), práva pre členov skupiny mf2 (čítať a zapisovať) práva pre joza (čítať a zapisovať) pomlčka znamená súbor, d adresár (môžu byť aj iné znaky)

WindowsNT

Tento prístup nie je príliš flexibilný. Napr. ak jano je tiež členom skupiny mf2, nevieme zabrániť tomu, aby mohol zapisovať do súboru zdrojak.pas (ak ovšem nevezmeme toto právo celej skupine mf2). Jemnejšiu špecifikáciu dovoľujú tzv. access control listy (ACL ─ zoznamy práv  prístupu). ACL patrí k  danému súboru, každý člen reprezentuje kladné alebo záporné právo prístupu k danému súboru pre jedného používateľa alebo skupinu. 
Implementácia súborového systému

Implementačne súborový systém pozostáva z niekoľkých vrstiev (zase modulárna architektúra!), ktoré postupne realizujú zložitejšiu sémantiku až po používateľský pohľad na systém súborov popísaný vyššie. Hlavné vrstvy sú:

1. Vrstva ovládačov diskových zariadení prenos  dát sa  deje po  blokoch ─  to sú  najmenšie adresovateľné jednotky na disku. Každý blok pozostáva zo sektorov
2. Základný súborový systém vyrovnáva rozdiely medzi jednotlivými ovládačmi zariadení. Adresácia je fyzická (napr. CHS: cylinder-hlava-sektor).
3. Modul organizácie súborov Tento modul vie všetko o logickom členení súborov (logické bloky číslované od 0 po N: záznamy alebo len bloky bytov) a o ich fyzickom uložení na médiu (fyzické bloky). Okrem toho má prehľad o voľnom priestore na disku. 
4. Logický systém súborov Táto vrstva sa stará o logické pomenovanie súborov (vrátane adresárovej štruktúry) a o prístupové práva. 
Modul organizácie súborov rieši otázku ako sú jednotlivé logické bloky súborov fyzicky uložené na disku. Pre jednoduchosť budeme predpokladať, že veľkosť logického bloku sa rovná veľkosti fyzického. Algoritmus tohto priradenia budeme nazývať algoritmom alokácie.

 Hlavné typy alokácie

Súvislá alokácia

Každý súbor je uložený v súvislej oblasti disku, Stačí poznať adresu 0. logického bloku, adresy ďaľších vyrátame sčítaním.

Výhody: algoritmus priradenia je triviálny, sa minimalizuje pohyb hlavičky disku ─ rýchlosť!.

Nevýhody: externá fragmentácia. Medzi súbormi môže byť veľa miesta (diery), ale pri dynamickom vytváraní a rušení súborov sa tento priestor veľmi ťažko spravuje. 

Zreťazená alokácia

Pri tomto spôsobe je súbor reprezentovaný ako zreťazený zoznam blokov. Tieto bloky nemusia byť uložené súvisle na disku. Odkaz na ďaľší blok je obsiahnutý v každom bloku až na posledný, ktorý obsahuje odkaz nil.

Výhody: Ak disk nie je úplne zaplnený, dajú sa vytvárať nové a rozširovať staré súbory.

Nevýhody: priamy prístup k súboru je neefektívny: aj keď pristupujeme k 500. logickému bloku súboru, musíme načítať všetky predchádzajúce  bloky  kvôli  odkazom.
 Indexovaná alokácia

Pri tomto spôsobe sú dáta (logické bloky) súboru taktiež roztrúsené po disku, ale prehľad o priradení logických blokov fyzickým sa drží v špeciálnom tzv. indexovacom bloku súboru. i-ta položka tohto bloku určuje fyzickú adresu i-teho logického bloku súboru, prípadne obsahuje nil.

Výhody: podporuje priamy prístup bez externej fragmentácie.

Nevýhody: trpí internou fragmentáciou indexovacích blokov. Index. Súbory zaberajú miesto

